L'AUDITORI NOU D'ALAQUÀS ACULL LA PRESENTACIÓ DEL LLIBRE DE CUINA SOLIDÀRIA 'RECEPTES SALUDABLES DE SEMPRE'
13/12/2021

# L'AUDITORI NOU D'ALAQUÀS ACULL LA PRESENTACIÓ DEL LLIBRE DE CUINA SOLIDÀRIA 'RECEPTES SALUDABLES DE SEMPRE'

*   13/12/2021
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=20218

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20218%2F0&title=Ajuntament%20d%27Alaqu%C3%A0s.%20Premsa.L%27AUDITORI%20NOU%20D%27ALAQU%C3%80S%20ACULL%20LA%20PRESENTACI%C3%93%20DEL%20LLIBRE%20DE%20CUINA%20SOLID%C3%80RIA%20%27RECEPTES%20SALUDABLES%20DE%20SEMPRE%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20218/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20218/13122021whatsapp_image_2021-12-13_at_15_06_04_1_Form_4.jpg)](https://www.alaquas.org/ficheros/documentos/2021/2/20218/13122021whatsapp_image_2021-12-13_at_15_06_04_1_Form_10.jpg "<a href='https://www.alaquas.org/ficheros/documentos/2021/2/20218/13122021whatsapp_image_2021-12-13_at_15_06_04_1_Form_10.jpg' target=_blank><i class='fa fa-external-link' aria-hidden='true'></i>.L'AUDITORI NOU D'ALAQUÀS ACULL LA PRESENTACIÓ DEL LLIBRE DE CUINA SOLIDÀRIA 'RECEPTES SALUDABLES DE SEMPRE'</a>")

La publicació forma part de la nova col·lecció 'Memòria popular i patrimoni' de Quaderns d'Investigació i està impulsada per les entitats Cor de Vila, el Cullerot Associació Gastronòmica i la Unió Musical d'Alaquàs

L’Auditori Nou d’Alaquàs va acollir el passat divendres 10 de desembre la presentació del llibre ‘Receptes saludables de sempre’, el primer llibre de la nova col·lecció ‘Memòria Popular i Patrimoni’ de Quaderns d’Investigació.

Es tracta d’un llibre de cuina solidària impulsat per les entitats cor de Vila, El Cullerot Associació Gastronòmica i la Unió Musical d’Alaquàs que inclou més de 30 receptes elaborades amb productes de proximitat i que naix d’un projecte solidari d’educació en alimentació saludable que està desenvolupant amb 40 famílies de la población arran de la pandèmia. L’autora principal de les receptes és Isabel Cosme Paredes i ha sigut coordinat per la periodista Laura Sena. El disseny ha sigut elaborat per Ramon Cosme, el patrocini corre a càrrec de Caixa Popular i en ell ha col·laborat també l’Associació Fotogràfica d’Alaquàs i Poetes d’Alaquàs.

En l’acte van estar presents l’Alcalde d’Alaquàs, Toni Saura, l’autora de les receptes, Isabel Cosme, el director de Quaderns d’Investigació, Enric Juan Redal i en representació de Caixa Popular, Pep Cuenca. Va comptar també amb una actuació a càrrec de la Unió Musical d’Alaquàs.

Entre les propostes culinàries que es cuinaven en moltes cases d’Alaquàs i que apareixen al llibre es troben l’arròs amb ceba, l’arròs al forn de dejuni, els fesols amb ceba o la sopa d’all. Destaquen també altres propostes com el potatge, alguns guisats, la paella, una pizza saludable, una crema d’avellanes i xocolate sense sucre o una amanida russa amb cigrons.

Cal destacar que pel matí, a la seu del Cullerot, es va celebrar una original roda de premsa en la qual l’autora de les receptes va cuinar en directe amb la col·laboració de l’Alcalde d’Alaquàs, Toni Saura i les periodistes Laura Sena (Levante-EMV), Silvia Tormo (El Meridiano) i Laura Florentino (El Periodico de Aquí),  algunes de les receptes del llibre com una crema d’avellanes i un arròs amb ceba.

Aquest llibre pretén, segons Isabel Cosme “recuperar la dieta mediterrània rica en verdures i llegums”. Per la seua part, el director de Quaderns, va afegir que és una bona manera de “recollir la història de la gent sense història que han contribuït en diferents aspectes d’Alaquàs com la gastronomia”.